Държавен вестник, бр. 79, 2024 г., стр. 25

БРОЙ  79	
Д Ъ Р Ж А В Е Н  В Е С Т Н И К 	
СТР.  25   
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ОБРАЗОВАНИЕТО И НАУКАТА
ПРАВИЛНИК
за устройството и дейността на Националния 
център за информация и документация
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат функциите, 
устройството, дейността и организацията на 
работа на Националния център за информация 
и документация, наричан по-нататък „центъра“.
Чл. 2. Центърът е юридическо лице по чл. 60 
от Закона за администрацията към министъ­
ра на образованието и науката със седалище 
гр. София и адрес на управление: гр. София, 
бул. „Д-р Г. М. Димитров“ № 52А.
Чл. 3. Центърът подпомага министъра на 
образованието и науката при осъществяване на 
правомощията му в областта на образованието 
и науката, като събира, обработва, съхранява и 
разпространява информация и документация и 
осъществява административно обслужване на 
физически и юридически лица.
Чл. 4. Центърът се ръководи и представлява 
от изпълнителен директор, който се назначава 
от министъра на образованието и науката.
Чл. 5. При осъществяване на своите право­
мощия изпълнителният директор се подпомага 
от администрация.
Чл. 6. Изпълнителният директор на центъра 
е второстепенен разпоредител с бюджет към 
министъра на образованието и науката.
Чл. 7. Дейността на центъра се финансира от:
1. субсидия от държавния бюджет;
2. собствени приходи;
3. средства от европейските фондове или от 
други международни финансови институции и 
донори.
Г л а в а  в т о р а
ФУНКЦИИ
Чл. 8. Центърът изпълнява следните основни 
функции:
1. събира, обработва, съхранява и разпростра­
нява информация в областта на образованието 
и науката в печатна и/или електронна форма 
и извършва административно обслужване на 
юридически и физически лица в рамките на 
своята компетентност;
2. поддържа библиотечен фонд от печатни 
и електронни ресурси и извършва библиотечно 
и информационно обслужване на базата на 
собствените ресурси и достъп до електронни 
бази данни и платформи;
3. развива научноизследователска дейност 
в областта на библиотечните и информацион­
ните науки;
4. организира поддържането на информа­
ционна система, която съдържа:
а) регистър на висшите училища, в който се 
вписват данни относно техните основни звена, 
филиали и откритите от тях професионални на­
правления и специалности, както и информация 
за оценките от процедурите за акредитация;
б) регистър на академичния състав на вис­
шите училища на основен и допълнителен 
трудов договор;
в) регистър на всички действащи, прекъснали 
и завършили студенти и докторанти по степени 
на обучение и по професионални направления;
г) регистър на издадените удостоверения 
за целите на издаване на виза за дългосрочно 
пребиваване (виза вид „D“) на граждани на 
трети страни, приети за обучение в български 
висши училища и научни организации;
д) регистър на банките, отпускащи кредити 
по Закона за кредитиране на студенти и док­
торанти;
5. поддържа информационна база данни по 
чл. 95а, ал. 1 от Закона за висшето образование 
на сключените договори между студенти, висши 
училища и работодатели за осигуряване на 
стаж на студента по съответната специалност 
за периода на обучението и на работно място 
след успешното му завършване;
6. поддържа публичен регистър за научноиз­
следователската дейност в Република България 
по чл. 81 от Закона за насърчаване на научните 
изследвания и иновациите;
7. поддържа Български портал за отворена 
наука като национално хранилище на научна 
информация, резултат от научни изследвания, 
финансирани изцяло или частично с публични 
средства, както и единна точка за достъп до 
информация по чл. 78 от Закона за насърчаване 
на научните изследвания и иновациите;
8. поддържа платформа за сътрудничество 
между висшите училища, изследователските 
организации и бизнеса;
9. поддържа публичен регистър като елек­
тронна база данни на лицата, придобили 
образователна и научна степен „доктор“ и/
или научната степен „доктор на науките“, на 
защитените дисертационни трудове и на хаби­
литираните лица в Република България;
10. поддържа архив на защитените дисерта­
ционни трудове в електронен и печатен формат 
с публичен достъп;
11. организира и извършва дейностите по 
издаване на удостоверения за придобити на­
учна степен или научно звание по отменения 
Закон за научните степени и научните звания 
в случаите по § 9б от преходните и заключи­
телните разпоредби на Закона за развитието 
на академичния състав в Република България;
12. поддържа Списък на съвременните бъл­
гарски научни издания, реферирани и индекси­